Document ID: 32007R1465

ΚΑΝΟΝΙΣΜΌΣ (ΕΚ) αριθ. 1465/2007 ΤΗΣ ΕΠΙΤΡΟΠΉΣ
της 12ης Δεκεμβρίου 2007
για την τροποποίηση του παραρτήματος V του κανονισμού (ΕΚ) αριθ. 752/2007 του Συμβουλίου όσον αφορά τα ποσοτικά όρια ορισμένων προϊόντων χάλυβα από την Ουκρανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 752/2007 του Συμβουλίου, της 30ής Μαΐου 2007, για τη διαχείριση ορισμένων περιορισμών κατά την εισαγωγή ορισμένων προϊόντων χάλυβα από την Ουκρανία (1),
Εκτιμώντας τα ακόλουθα:
(1)
Η Ευρωπαϊκή Κοινότητα και η κυβέρνηση της Ουκρανίας συνήψαν συμφωνία για το εμπόριο ορισμένων προϊόντων χάλυβα στις 18 Ιουνίου 2007 (2) (εφεξής «η συμφωνία»).
(2)
Το άρθρο 10 παράγραφος 1 της συμφωνίας ορίζει ότι η ισχύς της συμφωνίας θα παρατείνεται αυτόματα κάθε έτος με την προϋπόθεση ότι κανένα από τα δύο μέρη δεν διαβιβάζει στο άλλο μέρος γραπτή καταγγελία της συμφωνίας έξι μήνες τουλάχιστον πριν από την εκπνοή της και ότι με κάθε παράταση οι ποσότητες κάθε ομάδας προϊόντων θα αυξάνονται κατά 2,5 %.
(3)
Η Ουκρανία δεν έχει κοινοποιήσει στην Κοινότητα την πρόθεσή της να καταγγείλει τη συμφωνία. Επομένως, η ισχύς της συμφωνίας παρατείνεται αυτόματα και οι ποσότητες κάθε ομάδας προϊόντων αυξάνονται κατά 2,5 %.
(4)
Ο κανονισμός (ΕΚ) αριθ. 752/2007 πρέπει να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσοτικά όρια για το έτος 2007 που καθορίζονται στο παράρτημα V του κανονισμού (ΕΚ) αριθ. 752/2007 αντικαθίστανται από αυτά που καθορίζονται για το έτος 2008 στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2008. Δημοσιεύεται στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Δεκεμβρίου 2007.

Labels: 18
3
1